1898



Események 
 február 15. – Havanna kikötőjében felrobban a Maine amerikai hadihajó. (Az esemény a spanyol-amerikai háború kirobbanásához vezet.)
 március 13. – Boldoggá avatják V. Ince pápát.
 március 26. – A Német Birodalmi parlament, a Reichstag megszavazza az első flottatörvényt. (A törvény 19 új csatahajó építését irányozta elő 1905-ig.)
 május 1. – George Dewey sorhajókapitány a Manilai-öbölben legyőzi a spanyol flottát. (A főváros, Manilát csak augusztusban tudta elfoglalni, amikor megérkeztek az amerikai szárazföldi csapatok is.)
 május 30. – Kossuth Lajos első egész alakos szobrát felavatják Miskolcon.
 
 június 7. – A budai lóvasút utolsó útja.
 július 7. – Az Egyesült Államok annektálja a Hawaii-szigeteket.
 augusztus – Kolozsváron, Brandt József professzor sebészeti klinikáján felszerelik az első Röntgen-gépet.
  
 szeptember 10. – Erzsébet királynét Genfben meggyilkolja egy olasz terrorista.
 október 21. – III. Béla magyar király és első felesége, Châtillon Anna földi maradványainak újratemetése a Mátyás-templom Szentháromság-kápolnájában.
 december 10. – Párizsban megkötik az spanyol–amerikai háborút lezáró békét.

Az év témái

Államok vezetőinek listája 1898-ban

1898 a filmművészetben 
 április 4. – A francia Auguste Baron szabadalmaztatja hangosfilm készítésére alkalmas felvevőjét: a készülék a felvevőkamera sebességét elektromosan hozza összhangba egy gramofonéval.
 május 19. – New Yorkban a Vitagraph cég megkezdi működését.

1898 az irodalomban 
 március 20. – Nils Holgersson csodálatos utazása megkezdődik Selma Lagerlöf szerint (fiktív esemény).
 november 8. – Nils Holgersson csodálatos utazása véget ér Selma Lagerlöf szerint (fiktív esemény).

1898 a zenében

1898 a tudományban 
 december 21. – Pierre és Marie Curie felfedezik a rádiumot, az első ismert radioaktív elemet
 Ny. F. Gamaleia orosz mikrobiológus felfedezi az indukált bakteriolízis jelenségét, ami az első lépést jelenti a bakteriofágok felfedezése felé.

1898 a vasúti közlekedésben

1898 a sportban

Születések 
 január 18. – Andrássy Klára legitimista, angolszászbarát politikus, újságíró († 1941)
 január 23. – Szergej Mihajlovics Eisenstein, orosz rendező († 1948)
 január 23. – Széchenyi Zsigmond, író, vadász, Afrika-utazó († 1967)
 február 3. – Alvar Aalto, finn építész és designer († 1976)
 február 5. – Mosonyi Kálmán magyar ügyvéd, országgyűlési képviselő († ?)
 február 10. – Bertolt Brecht, német író, rendező († 1956)
 február 11.
 Angyal László magyar építészmérnök, építészfelügyelő, országgyűlési képviselő († 1980)
 Szilárd Leó magyar származású fizikus († 1964)
 március 3. – Emil Artin, osztrák matematikus († 1962)
 március 4. – Hans Krebs német tiszt, a második világháborúban a német hadsereg utolsó vezérkari főnöke († 1945)
 március 5. – Ókava Miszao, a világ legidősebb embere, aki 2015-ben töltötte be a 117 éves kort, és közel egy hónappal később hunyt el († 2015)
 március 9. – Incze Antal magyar orvos, országgyűlési képviselő († 1947)
 április 22. – Fodor József, költő, író, műfordító († 1973)
 május 3. – Golda Meir, politikus, izraeli miniszterelnök († 1978)
 május 13. – Jendrassik György, gépészmérnök († 1954)
 május 16. – Tamara de Lempicka, lengyel emigráns festő († 1980)
 június 16. – Leonard Howell, a rasztafári vallásos mozgalom alapítója († 1981)
 június 19. – Kerecsényi Dezső irodalomtörténész, kritikus, irodalompedagógus, az MTA tagja († 1945)
 június 22. – Erich Maria Remarque, német író († 1970)
 július 8. – Gerő Ernő, politikus, a Magyar Dolgozók Pártja első titkára († 1980)
 július 22. – Haller Frigyes, fotóművész († 1954)
 augusztus 2. – Nagy Ernő, olimpiai bajnok vívó († 1977)
 szeptember 24. – Göllner Lajos, orvos († 1982)
 október 2. – Szilágyi László, költő, író, újságíró, operett-szövegkönyvíró († 1942)
 október 3. – Martsekényi Imre építészmérnök, országgyűlési képviselő († 1963)
 október 18. – Lotte Lenya, német énekesnő, színésznő († 1981)
 november 3. – Heinrich Tibor magyar jégkorongozó, vitorlázó († 1953)
 november 8. – Hegedűs Tibor, magyar színész, érdemes művész († 1984)
 november 11. – René Clair, francia filmrendező († 1981)
 november 17. – Peti Sándor, színész, színészpedagógus, érdemes művész († 1973)
 november 20. – Cziáky Endre magyar gazdálkodó, kisgazda politikus, nemzetgyűlési képviselő (1945–1946) († 1946)
 november 21. – René Magritte, belga szürrealista festőművész († 1967)
 november 23. – Rogyion Jakovlevics Malinovszkij, a Szovjetunió marsallja, és honvédelmi minisztere († 1967)
 november 29. – Clive Staples Lewis, brit író, irodalomtörténész teológiai író († 1963)
 december 1. – Kniezsa István nyelvtörténész, szlavista, a magyar névtani kutatások megújítója, az MTA tagja († 1965)
 december 6. – Gunnar Myrdal Nobel-díjas (1974) svéd közgazdász († 1987)
 december 11. – Aladár Paasonen finn–magyar származású ezredes. A téli háború alatt a finn főhadiszállás felderítőegységének parancsnoka volt († 1974)
 december 31. – Dobi István, politikus, miniszter, miniszterelnök, a Magyar Népköztársaság Elnöki Tanácsa elnöke († 1968)

Halálozások 
 január 14. – Lewis Carroll polgári nevén: Charles Lutwidge Dodgson angol író, matematikus (* 1832)
 január 26. – Tisza Lajos, politikus, miniszter (* 1832)
 február 12. – Barabás Miklós festőművész, grafikus (* 1810)
 február 13. – Finály Henrik magyar nyelvész (* 1825)
 április 26. – Knauz Nándor történész, katolikus pap, az MTA tagja. (* 1831)
 május 15. – Reményi Ede zeneszerző, hegedűművész (* 1828)
 május 19. – William Gladstone, az Egyesült Királyság miniszterelnöke, hivatalban 1868-tól 1874-ig, 1880-tól 1885-ig, 1886-ban és 1892-től 1894-ig (* 1809)
 május 19. – Zichy Antal, a magyar főrendiház tagja, a Kisfaludy Társaság tagja, a Magyar Tudományos Akadémia tiszteleti tagja, az Országos Képzőművészeti Társaság választmányi tagja, Zichy Mihály festőművész bátyja (* 1823).
 június 22. – Dobay József honvéd ezredes (* 1820)
 augusztus 1. – Arany László költő, népmesegyűjtő, Arany János fia (* 1844)
 augusztus 3. – Karl Gustav Adolf Knies közgazdász, a német történeti iskola képviselője, az MTA tagja (* 1821)
 szeptember 10. – Erzsébet osztrák császárné, magyar királyné, I. Ferenc József felesége. Genfben anarchista merénylő áldozatául esik (* 1837)
 november 22. – Ács Géza magyar újságíró (* 1861)

Jegyzetek 

 
19. század